**Turistička zajednica općine Baška** / Baška MunicipalTourism Office

Kralja Zvonimira 114, HR-51523 Baška, tel/fax.+385 51 856 544

[tz-baska@ri.t-com.hr](mailto:tz-baska@ri.t-com.hr), [www.tz-baska.hr](http://www.tz-baska.hr)

Baška, 03.01.2019.

***PRESS INFORMACIJA***

**OSTVARENI TURISTIČKI PROMET NA PODRUČJU OPĆINE BAŠKA U RAZDOBLJU**

**01.01.-31.12.2018.**

*(komercijalni smještaj)*

Prema podacima sustava eVisitor, koji evidentira promet prijavljenih turista, na području općine Baška, u **razdoblju 01.01.-31.12.2018. godine ukupno je ostvareno 180.538 dolazaka te 1.007.224 noćenja u komercijalnom smještaju.** U usporedbi s prošlom godinom, broj dolazaka porastao je za 5,12%, dok se broj noćenja povećao za 1,28%.

Domaći gosti ostvarili su 11.002 dolazaka (učešće 6%) i 36.692 noćenja (učešće 4%). Strani gosti su ostvarili 169.536 dolazaka (učešće 94%) i 970.532 noćenja (učešće 96%).

Kumulativno, najveći broj dolazaka u razdoblju 01.01.-31.12.2018. ostvaren je u objektima u domaćinstvu 74.274, slijedi broj dolazaka u hotelskom smještaju 46.468, zatim u kampovima 45.146, a u ostalim ugostiteljskim objektima za smještaj 14.650 dolazaka.

**Najveći broj noćenja u razdoblju 01.01. - 31.12.2018. ostvaren je u objektima u domaćinstvu 446.471 (-1%), zatim u kampovima 274.947 (+3%), slijedi broj noćenja u hotelskom smještaju 209.784 (+3%), a u ostalim ugostiteljskim objektima za smještaj 76.022 noćenja (+5,5+%). U svim smještajnim objektima je ostvaren porast, osim blagog pada od 1% u objektima u domaćinstvu.**

Najjača tržišta za 2018. godinu po udjelima u noćenjima su: Njemačka s 35.140 dolazaka i 250.668 noćenja, Austrija s 29.891 dolazaka i 154.882 noćenja, Češka s 14.861 dolazaka i 96.148 noćenja, Italija sa 17.385 dolazaka i 88.818 noćenja, Slovenija s 19.973 dolazaka i 87.914 noćenja, Poljska s 11.151 dolazaka i 71.963 noćenja, Slovačka s 10.063 dolazaka i 62.547 noćenja, Mađarska s 11.334 dolazaka i 54.777 noćenja, Nizozemska s 2.543 i 16.896 noćenja te Švedska s 2.467 noćenje i 13.951 dolazaka.

Prosječan boravak gostiju na području općine Baška je 6 dana. S njemačkog tržišta je prosječan boravak 7 dana, dok je s češkog, poljskog i slovačkog 6 dana, a s austrijskog i talijanskog tržišta 5 dana.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Metodološka napomena: Kao izvor podataka korišteni su pokazatelji sustava eVisitor Hrvatske turističke zajednice kojima se na području općine Baška, u skladu s važećom zakonskom regulativom, prati putem prijava i odjava turista u komercijalnim i nekomercijalnim smještajnim kapacitetima